nyepelekne tiyang. Awit kathah tiyang sak mangke kecelik awit namung mandeng tiyang sanes krana dedeg piadege, pangkat lan drajate, ayu lan baguse kemawon. Dereng kantenan Raden, senadyan ta tiyange niku alit, melas, lusuh, reget, menawi tiyang niku bebudene ala. Mboten saget nopo-nopo… oh klintu raden. Malah, kathah ingkang kados menika mboten kathah dosanipun, mboten purun neka-neka, nanging jebul nggembol watu item, pinter lan wasis ing samubarang. Suwalikipun, kathah tiyang kecelik kanthi kahanan kang nyengsemaken, nanging ing wingkingipun mawa racun, kepara saget nyedani tiyang sanes. Ka enem, Aja kibir, ngantos ngendika yen bumi Ponorogo sak isine kagungan paduka. Para PNS ingkang dados staf paduka gesang pejah, paduka ingkang nguwasani. Oh… menika ngrisak sarak, ngrisak Islam paduka. Paduka sampun laku syirik. Pejah gesang, rejeki, pati, jodo, sandang pangan, bahagia, sengsara, sampun ginaris dening Alloh. Bumi Reog menika sanes kagungane Raden Katong, sanes kagungane sinten-sinten, bumi menika kagungane Alloh. Pramila mangga kita reksa sesarengan karahayonipun. Sampun ngantos dicepeng dening tiyang ingkang nalingsir saking bebener. Yen ta wonten, inggih